Բայց այստեղ գոնե հեռուստաընկերության գլխավոր պրոդյուսեր Ռուբեն Թումանյանը չփորձեց մեզ «հիմարացնել»` անկեղծորեն խոստովանելով, որ իսկապես չեն ապահովել անհրաժեշտ չափով հայրենական հաղորդումներ, եւ որ արդեն ստացել են ՀՌԱՀ-ի ծանուցումը` վիճակը շտկելու պահանջով: Այս պատմության մեջ, սակայն, ամենահետաքրքիրն այն էր, որ մի շարք հեռուստաընկերությունների տնօրեններ, ծրագրերի տնօրեններ ու գլխավոր պրոդյուսերներ առհասարակ տեղյակ չէին օրենքից ու իրենց առաջադրվող պահանջներից: Անտեղյակությունը հասնում էր այնտեղ, որ ոմանք դժվարանում էին անգամ պատասխանել` տասներկո՞ւ, տասնվե՞ց, թե՞ քսանչորս ժամ տեւողությամբ են իրենց ծրագրերը եթեր տալիս: